Diari Oficial de la Generalitat Valenciana


Sumari del DOGV 3809, del 07-08-2000 (2000/6540)

RESOLUCIÓ de 20 de juliol de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni per al control del transport públic de viatgers en autotaxi a l'Aeroport de Manises, subscrit entre la Conselleria d'Obres Públiques, Urbanisme i Transports, Aeroports Nacionals i l'Ajuntament de Manises.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3809

Data del DOGV
:   07-08-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/6540


Data del document
:   20-07-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * Manises
    * cooperació administrativa
    * taxi
    * administració local
    * aeroport
    * transport de viatgers

RESOLUCIÓ de 20 de juliol de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni per al control del transport públic de viatgers en autotaxi a l'Aeroport de Manises, subscrit entre la Conselleria d'Obres Públiques, Urbanisme i Transports, Aeroports Nacionals i l'Ajuntament de Manises. [2000/S6540]
  
Subscrit, després de la tramitació prèvia reglamentària, entre la Conselleria d'Obres Públiques, Urbanisme i Transports, Aeroports Nacionals i l'Ajuntament de Manises, el 5 de juliol de 2000, un Conveni per al control del transport públic de viatgers en autotaxi a l'Aeroport de Manises, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0476/2000, i que figura com a annex d'aquesta resolució.
  
València, 20 de juliol de 2000.- La subsecretaria del Secretariat del Govern i Relacions amb les Corts: Amparo Koninckx Frasquet.
  
CONVENI PER AL CONTROL DEL TRANSPORT PÚBLIC DE VIATGERS EN AUTOTAXI A L'AEROPORT DE MANISES, QUE S'HA DE SUBSCRIURE ENTRE LA CONSELLERIA D'OBRES PÚBLIQUES, URBANISME I TRANSPORTS, AEROPORTS NACIONALS I L'AJUNTAMENT DE MANISES
  
València, 5 de juliol de 2000
  
Reunits
  
José Ramón García Antón, conseller d'Obres Públiques, Urbanisme i Transports de la Generalitat Valenciana, fent ús de les facultats que té atribuïdes per la Llei 5/1983, de 30 de desembre, del Govern Valencià, i facultat expressament per a aquest acte per Acord del Govern Valencià de 9 de maig de 2000.
  
Pedro María García Lasheras, en qualitat de director de l'aeroport de València, segons l'escriptura d'apoderament atorgada per Aeroports Espanyols i Navegació Aèria, el dia 11 de novembre de 1994, en execució del previst en el Reial Decret 905/1991, de 14 de juny, que aprova l'Estatut d'AENA.
  
Enrique Crespo Calatrava, alcalde president de l'Ajuntament de Manises, facultat per a la firma d'aquest conveni pel ple de l'Ajuntament del dia 28 de gener de 2000.
  
Tots els que interveneixen es reconeixen capacitat i competència respectiva per a la formalització del present conveni, i així ho porten a cap a partir dels següents:
  
Antecedents de fet
  
Primer. Per Decret 18/1985, de 23 de febrer, del Consell de la Generalitat Valenciana, s'autoritzà la creació d'àrees de prestació conjunta per als serveis de transport públic de viatgers en automòbils de turisme.
  
Segon. Donades les especials característiques que concorren en la ciutat de València i en els seus municipis circumdants, amb els quals s'estableix una clara interacció en el trànsit de viatgers, amb punts generadors de trànsit comú, com és el cas de l'aeroport de Manises i uns altres punts concrets, es considerà convenient la creació de l'Àrea de Prestació Conjunta de València. Per això i mitjançant l'Ordre de 29 de gener de 1986, de la Conselleria d'Obres Públiques, Urbanisme i Transports, es creà aquesta per a aquells serveis de transport públic de viatgers en automòbils de turisme.
  
Tercer. En el transcurs de l'aplicació de les normes indicades anteriorment, estan sorgint en l'expressat aeroport distorsions en la prestació dels serveis d'autotaxi que aconsellen l'adopció de certes mesures de vigilància tendents a un millor servei al ciutadà, per la qual cosa s'ha considerat, pels firmants del present conveni, adoptar mesures que permeten la col·laboració convenient per a portar a cap un control i vigilància del respecte a les normes en el transport de viatgers per mitjà dels autotaxis.
  
Quart. En virtut d'això exposat i en la representació que tenen les parts firmants d'aquest document, ho formalitzen d'acord amb les següents:
  
Clàusules
  
Primera. És objecte del present conveni portar a cap, a través de la policia local dependent de l'Ajuntament de Manises, el control de la situació administrativa del servei de taxi a l'aeroport de Manises, tant d'eixida com d'arribada i sobretot d'arreplegada per taxis no domiciliats a l'Àrea de Prestació Conjunta de València.
  
Segona. Per a portar a cap el control expressat, l'Ajuntament de Manises es compromet a destacar i mantindre, durant el període de vigència d'aquest conveni a l'aeroport, dos policies locals que prestaran el seu servei durant quatre hores diàries, i que s'exclou el període de temps comprés entre les 13.00 h i les 15.00 h, i les 21.00 h i les 23.00 h, per motiu de relleu de torns, i s'estableix el següent horari: d'11.00 hores a 13.00 hores al matí i de 19.00 hores a 21.00 hores a la vesprada. En compliment de les seues funcions la policia local controlarà i denunciarà totes aquelles accions que, portades a cap pels conductors dels taxis que circulant pels límits de l'aeroport, cometen infraccions de les normes establides per a l'Àrea de Prestació Conjunta de València i les del Reglament Nacional del Taxi o norma que ho substituïsca.
  
Tercera. La policia local prestarà suport a la Inspecció de Transports de la Direcció General de Transports de la Conselleria d'Obres Públiques, Urbanisme i Transports, en aquelles actuacions que porte a cap aquesta i per a les quals la dita inspecció requerisca en compliment de les seues funcions, en aquest cas la policia local actuarà sota la direcció de l'expressada inspecció.
  
Quarta. Igualment la policia local portarà a cap la seua funció de vigilància i de control del trànsit interior de l'aeroport concernent als taxis, per a això té el permís de la Direcció de l'Aeroport que consisteix en:
  
Ordenament del trànsit de vehicles en el costat de terra del recinte aeroportuari (zona d'arribades, eixides, accessos, bloc tècnic, terminal de mercaderies, etc.).
  
Sanció d'estacionaments il·legals en la zona.
  
Retirada de vehicles estacionats il·legalment a un depòsit autoritzat.
  
Retirada de vehicles abandonats, també s'inclouen les zones de pàrquing vigilat.
  
Cinquena. Per la seua banda, tant AENA com la Conselleria d'Obres Públiques, Urbanisme i Transports es comprometen al pagament de la totalitat del cost estimat i que és de deu milions set-centes mil pessetes (22.869.536 pessetes/ 64.308,3 euros).
  
Sisena. L'import expressat anteriorment serà satisfet entre les dues parts indicades al cinquanta per cent.
  
Setena. Per la seua banda, la Conselleria d'Obres Públiques, Urbanisme i Transports abonarà els cinc milions tres-centes cinquanta mil pessetes (5.350.000 pessetes/ 32.154,15 euros) corresponents al seu 50%, a càrrec de línia 2062, del programa 513.30, de la Direcció General de Transports, capítol IV.
  
El pagament de l'import d'aquest conveni es portarà a cap mitjançant l'aportació de la següent documentació: certificat expedit per l'òrgan competent de l'ajuntament en què es detallen els serveis prestats en cada període mensual, i la conformitat d'AENA als dits serveis.
  
Huitena. Cas que la permanència de la Policia Local i el compliment de les obligacions que es contraguen a la firma d'aquest conveni no es porten a bon terme, tant AENA com la Conselleria d'Obres Públiques, Urbanisme i Transports es reserven el dret de retindre les quantitats corresponents a l'incompliment d'aquest.
  
Novena. Per part d'AENA es portarà a cap el control de presència i compliment de les bases d'aquest conveni per la policia local dins de l'horari establit.
  
Cas d'existir algun inconvenient o dificultat sobrevinguda, que impedisca el bon compliment d'allò convingut ací, la part que detecte aquest convocarà els firmants per a posar ràpidament en coneixement les dites anomalies.
  
Deu. El present conveni estarà en vigor entre l'1 de gener i el 31 de desembre de 2000.
  
Onze. El Govern Valencià podrà rescindir el present conveni si durant la seua vigència no s'executa la prestació corresponent, cosa que implicaria l'obligació de tornar les quantitats percebudes per l'Ajuntament de Manises més els interessos de demora legalment establits.
  
I en prova de conformitat, ho acorden les parts que intervenen i així ho firmen al lloc i en la data amunt indicats.
  
El conseller d'Obres Públiques Urbanisme i Transports
  
José Ramón García Antón
  
AENA
  
Pedro Mª García Lasheras
  
L'alcalde president de l'Ajuntament de Manises
  
Enrique Crespo Calatrava